Infraestrutura - Wikipedia, a enciclopedia libre
Rede española de autoestradas e autovías estatais e autonómicas.
Rede española de autoestradas de peaxe (ano 2012).
Denomínase infraestrutura a aquela realización humana deseñada e dirixida por profesionais da arquitectura, enxeñaría civil, urbanismo etc., que serven de soporte para o desenvolvemento doutras actividades e o seu funcionamento, necesario para a organización estrutural das cidades, territorios e empresas.[1]
Este termo é utilizado habitualmente como sinónimo de obra pública por ser case sempre o Estado o encargado da súa construción e mantemento en razón da súa utilidade pública e dos custos de execución, xeralmente elevados.
2 Tipos de infraestruturas
4 Infraestruturas verdes
O termo orixinouse a principios do século XX, e deriva do francés infrastructure, ue o formou coa forma latina infra-, "debaixo" e structure "estrutura".[1]
Tipos de infraestruturas[editar | editar a fonte]
Rede de ferrocarrís, unha das infraestruturas principais.
As autoestradas son unhas das infraestruturas máis usadas pola sociedade actual.
Antiga ponte do ferrocarril sobre o Ulla, en A Ponte Ulla, Vedra.
Infraestruturas de transporte.
Transporte terrestre: vías:[2] rúas, camiños, estradas, autoestradas, autovías, liñas de ferrocarril e pontes.
Transporte marítimo: portos e canais.
Transporte aéreo: aeroportos.
Infraestruturas enerxéticas.
Redes de electricidade: alta tensión, media tensión, baixa tensión, transformación (subestacións), distribución e iluminación pública.
Redes de combustíbeis: oleodutos, gasodutos etc.
Outras fontes de enerxía: encoros para enerxía hidráulica, parques eólicos, centrais térmicas, centrais nucleares, enerxía mareomotriz etc.
Infraestruturas hidráulicas.
Redes de auga potábel: encoros, depósitos, tratamento e distribución.
Redes de desaugadoiro: cloacas, estacións depuradoras.
Redes de reciclaxe: recollida de residuos, vertedoiros de lixo, incineradoras etc.
Redes de televisión de sinal pechado.
Redes de repetidores.
Celas de telefonía celular.
Infraestruturas de edificación.
Saúde: hospitais, centros de saúde (ambulatorios) etc.
Educación: centros de educación preescolar, educación infantil, educación primaria, educación secundaria, formación profesional, ecuación especial, universidades.
Lecer: parques e xardíns.
As grandes obras de infraestrutura moitas veces xeran impactos sociais e ambientais, poñendo en risco a saúde e benestar das comunidades afectadas, polo que precisan de exhaustivos estudos de impacto ambiental previos á súa realización.
Infraestruturas verdes[editar | editar a fonte]
Así mesmo, tamén se denominan infraestruturas ás chamadas "infraestruturas verdes", que se compoñen principalmente de vexetación e solos, e que teñen o obxectivo de mellorar a xestión da auga da chuvia dos ambientes construídos, con beneficios laterais tales como mellora na calidade do aire, redución do efecto "illa de calor" etc.
↑ 1,0 1,1 infrastructure, Dicionario on line Oxford English.
↑ vía no dicionario da RAG.
Wikimedia Commons ten máis contidos multimedia na categoría: Infraestrutura
Ascher, Kate (2007): The works: anatomy of a city. New York: Penguin Press. ISBN 978-0143112709.
Hayes, Brian (2005): Infrastructure: the book of everything for the industrial landscape. New York City: Norton. ISBN 978-0393329599.
Huler, Scott (2010): On the grid: a plot of land, an average neighborhood, and the systems that make our world work. Emmaus, Penn.: Rodale. ISBN 978-1-60529-647-0.
World Bank Infrastructure for Development (en inglés)
Generation Infrastructures international research programme (en inglés)
What is a megaproject (en inglés)
Body of Knowledge on Infrastructure Regulation (en inglés)
Card on America's Infrastructure (en inglés)
: Q121359
AAT: 300008553
BNCF: 13540
JSTOR: urban-infrastructure
PSH: 1455
Traído desde "https://gl.wikipedia.org/w/index.php?title=Infraestrutura&oldid=5159296"
A última edición desta páxina foi o 25 de maio de 2019 ás 07:22.